Publication: Magyar Közlöny
Issue: MK-2000-77 (Year: 2000, Number: 77)
Era: 1990-2004
Section: A 23/1990. (XII. 3.) PM rendelet 1. számú melléklete e melléklet szerint módosul
Paragraph Index: 110

13. A VI. Áruosztály 30. Árucsoporthoz tartozó 3004 vtsz. magyarázata első bekezdésének a) pontja az alábbi új második bekezdéssel egészül ki: „Ide tartozik a kimért dózis bőrön át ható rendszer formájában, amelyet általában öntapadó (szögletes vagy kör alakú) tapaszként szerelnek ki, és amelyet közvetlenül a bőrön alkalmaznak. Az aktív hatóanyagot kis tartály foglalja magába, amelyet porózus membrán zár le a bőrrel érintkezésbe kerülő oldalán. A tartályból kilépő aktív hatóanyag passzív molekuláris diffúzióval a bőrön át egyenesen a véráramba kerül. Ezt a rendszert nem szabad összetéveszteni a 3005 vtsz. alá tartozó orvosi ragtapaszokkal.”

Source: https://magyarkozlony.hu/hivatalos-lapok/3f1effe445cac16e5364477ee66ba38d748ca1a0/dokumentumok/fa63afbafef8314b88002e420774424a6d26d71b/letoltes